ดัชนีหุ้นวันที่ 10 ส.ค. ปิดลบ 4.57 จุด
ตลาดหุ้นวันที่ 10 ส.ค. เปิดตลาดการซื้อขายภาคเช้าหุ้นปรับตัวลดลงตามตลาดหุ้นต่างประเทศ ส่งผลให้มาปิดตลาดที่ระดับ 1,213.13 จุด ลดลง 4.57 จุด หรือ 0.38% มูลค่าการซื้อขาย 12,630 ล้านบาท
10 ส.ค. 2555

ตลาดหุ้นวันที่ 10 ส.ค. เปิดตลาดการซื้อขายภาคเช้าหุ้นปรับตัวลดลงตามตลาดหุ้นต่างประเทศ ส่งผลให้มาปิดตลาดที่ระดับ 1,213.13 จุด ลดลง 4.57 จุด หรือ 0.38% มูลค่าการซื้อขาย 12,630 ล้านบาท 
นายประกิต สิริวัฒนเกตุ นักวิเคราะห์เทคนิค ฝ่ายกลยุทธ์ บล.เอเซียพลัส กล่าวว่า ดัชนีหุ้นปรับตัวลดลงเนื่องจากรับแรงกดดันจากกลุ่มหุ้นธนาคารพาณิชย์ รับข่าวกรณีธนาคารกรุงไทย(KTB) ประกาศเพิ่มทุน ขณะที่มีแรงขายในกลุ่มพลังงาน ปิโตรเคมีด้วย แต่เชื่อว่ามีนักลงทุนรอรับซื้อเช่นกัน
 สำหรับทิศทางวันนี้ประเมินว่าดัชนียังไม่น่าหลุดกรอบแนวรับที่ระดับ 1,200-1,210 จุด เพราะสังเกตเห็นว่าดัชนีหุ้นระยะ 2-3 วัน แกว่งไม่ได้มากแต่ปริมาณการซื้อขายค่อนข้างมาก สะท้อนให้เห็นว่าเกิดการสลับกลุ่มเล่น โดยนักลงทุนขายหุ้นกลุ่มขนาดกลางและขนาดเล็ก และเข้ามารับซื้อหุ้นขนาดใหญ่ในกลุ่มพลังงาน ทำให้เชื่อว่าดัชนีน่าจะปรับตัวเพิ่มขึ้นต่อได้ เพื่อพยายามทดสอบระดับสูงสุดเดิมคือ 1,248 จุด และ 1,228 จุด 5 อันดับหุ้นที่มีการซื้อขายสูงสุด 
1.KTB ปิดที่ 16.40 บาท ลดลง 0.60 บาท หรือ 3.53% มูลค่าการซื้อขาย 1,045 ล้านบาท2.JAS ปิดที่ 3.42 บาท เพิ่มขึ้น 0.08 บาท หรือ 2.40% มูลค่าการซื้อขาย 753 ล้านบาท 3.CPALL ปิดที่ 33 บาท ไม่เปลี่ยนแปลง มูลค่าการซื้อขาย 542 ล้านบาท 4.INTUCH ปิดที่ 63.75 บาท ลดลง 0.50 บาท หรือ 0.78% มูลค่าการซื้อขาย 445 ล้านบาท 5.CPF ปิดที่ 32 บาท ลดลง 0.75 บาท หรือ 2.29% มูลค่าการซื้อขาย 442 ล้านบาท